**Herrnhut** er en by i Landkreis Görlitz i den sørøstlige delen av Fristaten Sachsen. Byen ligger omtrent midt mellom Löbau i vest og Zittau i øst. Den grenser mot kommunene Rosenbach i nord, Berthelsdorf og Zittau i øst, Eibau og Oderwitz i sør, og Niedercunnersdorf og Obercunnersdorf i vest. Byen er sete for forvaltningsfellesskapet Herrnhut og har 3 523 innbyggere (2008).

Byen er hovedsete for det pietistiske, kristne frikirkesamfunnet herrnhuterne, i Norge også kalt Brødremenigheten. Byen har en kirke og to museer, et lokalt og et for bevegelsens verdensvide aktiviteter. Byens økonomi er basert på turisme, kirkeadministrasjon, undervisning og en 150 år gammel tradisjon med produksjon av den såkalte «herrnhuterstjernen»; en stjerne med 26 tagger som henges i vinduer i adventstiden. 

Herrnhuts byvåpen er en vakthytte. Den symboliserer at man skal være på vakt og vente på Jesu gjenkomst, men også at man lever under Herrens øye som vokter sin hjord. En slik hytte er bygget på Hutberg, åsen nær byen, og i den vestlige skråningen fra åsen ligger Guds åker, menighetens kirkegård.

Geografi
--------

### Klima

Klimadiagram for Herrnhut

Den gjennomsnittlige lufttemperaturen i Herrnhut er 7,7 °C. Den årlige nedbøren er 688 millimeter.

Historie
--------

Grunnleggelsen av byen Herrnhut skyldes i store trekk det personlige engasjementet til den lutherske og pietistiske teologen og greven Nikolaus Ludwig von Zinzendorf. I 1722 ga han asyl til religiøse flyktninger fra Mähren som tilhørte de bøhmiske brødre og ga dem opphold på sin eiendom Berthelsdorf. Dette godset utviklet seg til å bli administrativt senter for nabokommunen Berthelsdorf.

I 1457 ble en av de første evangeliske menighetene i Bøhmen opprettet under navnene *Unitas Fratrum* (latin) eller *Brüder-Unität* (tysk). Disse «bøhmiske brødre» eller «husittene» baserte seg på trosartiklene til reformatoren Jan Hus, som i 1415 ble brent i Konstanz som kjetter. De plasserte sitt fellesskap under «Guds omsorg» (*Obhut des Herrn*) og slik fikk deres koloni navnet **Herrnhut**. Den lokale menigheten ble kjent som Brødremenigheten eller «herrnhutere» da Zinzendorf organiserte de landflyktige i 1727.

Dette arbeids- og bofellesskapet tiltrakk seg raskt personer fra andre kirkesamfunn, og ved greve Zinzendorfs bortgang i 1760 arvet brødremenigheten både slottet og boet. Tilstrømningen av flere innbyggere førte til at Herrnhut på 1700-tallet fikk status som kommune. Den ble selvstendig i 1895 og fikk byrettigheter i 1929.

I 1865 ble Herrnhut en del av Gerichtsamt Herrnhut. Fra 1875 til 1939 var Herrnhut innlemmet i Amtshauptmannschaft Löbau i Kongeriket Sachsen. Fra 1939 til 1952 hadde denne navnet *Verwaltungsbezirk Landkreis Löbau*.

Fra 1952 til 1990 var Herrnhut en del av Kreis Löbau innenfor Bezirk Dresden i Den tyske demokratiske republikk. Fra 1990 til 1994 var den en del av Landkreis Löbau i det gjenforente Tyskland. Fra 1994 til 2008 var byen innlemmet i Landkreis Löbau-Zittau, og siden 2008 har den tilhørt Landkreis Görlitz.

I 1994 ble nabokommunen Ruppersdorf, sammen med stedsnavnene Schwan og Ninive, innlemmet i Herrnhut. Den 1. januar 2010 ble den gjeldstyngede kommunen Strahwalde, med stedsnavnene Friedensthal og Strahwalde, innlemmet i Herrnhut. Den 1. januar 2011 ble Großhennersdorf med de fem distriktene Großhennersdorf, Heuscheune, Neundorf auf dem Eigen, Schönbrunn og Euldorf innlemmet i Herrnhut. Den 1. januar 2013 ble Berthelsdorf innlemmet i Herrnhut.

Befolkningsutvikling
--------------------

| År | Innbyggere |
| --- | --- |
| 1834 | 899 |
| 1871 | 1092 |
| 1890 | 1139 |
| 1910 | 1364 |
| 1925 | 1664 |
| 1939 | 1627 |
| 1946 | 2024 |
| 1950 | 2025 |
| 1964 | 1808 |
| 1990 | 1754 |
| 2000 | 2842 |
| 2005 | 2747 |
| 2008 | 3523 |
| 2009 | 3453 |

Bildegalleri
------------

* Minnebauta over den lutherske presten og greven Nikolaus Ludwig von Zinzendorf (1700–1760) i Herrnhut i Sachsen. I 1727 organiserte han det kristne samfunnet Brødremenigheten blant landflyktige protestanter som siden 1722 hadde bodd i kolonien Herrnhut («herrens beskyttelse») på Zinzendorfs gods. Menigheten og den pietistiske bevegelsen som fulgte, ble siden omtalt som «herrnhutere».Minnebauta over den lutherske presten og greven Nikolaus Ludwig von Zinzendorf (1700–1760) i Herrnhut i Sachsen. I 1727 organiserte han det kristne samfunnet Brødremenigheten blant landflyktige protestanter som siden 1722 hadde bodd i kolonien *Herrnhut* («herrens beskyttelse») på Zinzendorfs gods. Menigheten og den pietistiske bevegelsen som fulgte, ble siden omtalt som «herrnhutere».
* Herrnhuterstjerne. Bildet er tatt i Thalheim i Erzgebirge i Tyskland.  Foto: Kora27Herrnhuterstjerne. Bildet er tatt i Thalheim i Erzgebirge i Tyskland.  Foto: Kora27
* Kart over Herrnhut i 1759Kart over Herrnhut i 1759
* Herrnhut i 1765Herrnhut i 1765

Referanser
----------

1. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Statistisches Bundesamt. Arkivert fra originalen 10. mars 2019. Besøkt 10. mars 2019.
2. ↑   (på de) *Tysklands kommuneregister (4. kvartal 2022)*, Statistisches Bundesamt, 12. januar 2023, Wikidata Q116783074,
3. ↑  Deutscher Wetterdienst, Normalperiode 1961-1990

Eksterne lenker
---------------

* (de) Offisielt nettsted Rediger på Wikidata

* (en) Herrnhut – kategori av bilder, video eller lyd på Commons Rediger på Wikidata

| * v
* d
* r
Byer og kommuner i Landkreis Görlitz |
| --- |
| Wappen des Landkreises Görlitz | 
* Bad Muskau (Mužakow)
* Beiersdorf
* Bernstadt auf dem Eigen
* Bertsdorf-Hörnitz
* Boxberg (Hamor)
* Dürrhennersdorf
* Ebersbach-Neugersdorf
* Gablenz (Jabłońc)
* Görlitz
* Groß Düben (Dźěwin)
* Großschönau
* Großschweidnitz
* Hähnichen
* Hainewalde
* Herrnhut
* Hohendubrau (Wysoka Dubrawa)
* Horka
* Jonsdorf
* Kodersdorf
* Königshain
* Kottmar
* Krauschwitz (Krušwica)
* Kreba-Neudorf (Chrjebja-Nowa Wjes)
* Lawalde
* Leutersdorf
* Löbau
* Markersdorf
* Mittelherwigsdorf
* Mücka (Mikow)
* Neißeaue
* Neusalza-Spremberg
* Niesky
* Oderwitz
* Olbersdorf
* Oppach
* Ostritz
* Oybin
* Quitzdorf am See
* Reichenbach
* Rietschen (Rěčicy)
* Rosenbach
* Rothenburg
* Schleife (Slepo)
* Schönau-Berzdorf a. d. Eigen
* Schönbach
* Schöpstal
* Seifhennersdorf
* Trebendorf (Trjebin)
* Vierkirchen
* Waldhufen
* Weißkeißel (Wuskidź)
* Weißwasser (Běła Woda)
* Zittau

 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** BNF **·** BNF (data) **·** NKC **·** GeoNames
 |